I går var jeg ude i Deres butik i Kolding for at købe en ny printer, ja jeg skulle ha' en, hvor der også er både scanner og kopimaskine i. Jeg ville gerne ha' en HP, for det er et mærke, som jeg har rigtig god erfaring med. En ekspedient fortalte mig, at de ikke længere forhandler HP's produkter - hvad grunden er til det, kunne han ikke svare på! Jeg gik lidt rundt i forretningen, og få meter fra den før omtalte ekspedients disk, fandt jeg to HP printere, som blev solgt til en demo-pris. Jeg fik fat i ekspedienten og sagde til ham, at jeg skulle ha' den ene af de to printere, som lige var det, som jeg søgte. Men det skulle vise sig at være mere end besværligt, for det viste sig, at han hverken kunne finde kablet til strømforsyningen eller installations-cd'en. Jeg sagde undrende til ham, at de da ikke kunne have noget til salg, hvor der manglede væsentlige ting til. Hans svar var, at det gjorde de da!! Jeg fandt så en anden printer, som kunne opfylde mine behov. Jeg fandt en Epson XP-405. Jeg fik den med hjem, og nu opstod der virkelig problemer, for, da jeg ville installere min nye printer viste det sig - på trods af, at printeren er beregnet til at køre trådløst, så kunne den kun installeres ved hjælp af et USB-stik, som ikke fulgte med. Jeg ringede til Elgigantens kundeservice, og forelagde ham mit problem, og jeg fortalte ham også, at jeg er ret handikappet og ikke er i stand til at køre med bybusserne, og at jeg ikke kunne holde til en tur mere på min el-kørestol helt ud til butikken. Jeg fik lovning på, at jeg ville blive ringet op af en medarbejder fra Kolding inden for max. 4 timer. Jeg hørte ikke noget fra dem i går. I formiddags, ringede min datter til mig (hun bor i nærheden af Holstebro) og fortalte mig, at der var en Lars fra Elgiganten, der havde ringet og indtalt en besked på hendes telefonsvarer. Nu ringede jg så til deres kundeservice, og bad dem om at få Lars til at ringe mig op hurtigt, og han lovede mig, at jeg ville høre fra butikken i Kolding med det samme. Det er nu ved at være et par timer siden. Jeg sidder stadig med en printer, som ikke virker. Sikke en behandling, det kan i sgu ikke være bekendt. Nu må jeg så vente, til jeg er i stand til at komme ud i butikken med deres skrammel.

I dag er det d. 10-04-2013, og der eneste, der er sket fra Elgigantens side, er, at jeg i fredags talte med Lars fra butikken i Kolding, som lovede mig at sende et stik til mig samme dag. Jeg har intet modtaget - min printer virker stadigvæk ikke! Jeg har lige talt med Elgigantens kundecenter - på opfordring fra dem selv som svar på mit indlæg her på siden - og den unge mand, jeg talte med, var mere end meget flov over og ked af den meget dårlige behandling, jeg har fået af dem. Han lovede mig så, at han omgående ville kontakte butikken i Kolding for at få det her løst. På grund af mit handikap har jeg ikke selv været i stand til at komme ud til deres forretning, så jeg enten kan få handelen ophævet eller finde en anden god løsning på det her problem! Skam jer Elgiganten, det her kan i godt ikke være bekendt!!!!

Efter seks dage lykkedes det at få det famøse stik frem til mig pr. post, men det hjalp ingenting på mine problemer. For printeren virkede stadig ikke. I mellemtiden var jeg blevet ringet op af Admir fra Elgiganten i Kolding - som er den eneste, der har givet mig en ordentlig service, og det skal du have tak for - han tilbød at komme op til mig med en ny printer og et kabel. Det var nu ikke Admir, som kom med den, men en anden af deres ansatte kom med den fredag aften. 
I dag, lørdag, ville jeg så sætte min nye printer op, men NEJ den virkede bare ikke. Jeg nåede kun lige at tænde for den, og så meldte den fejl på skærmen med det samme. 
Nu kunne det f...... være nok, jeg ville af med det skrammel og have mine penge tilbage. Det lykkedes da heldigvis uden alt for meget bøvl. Jeg kørte et andet sted hen og købte mig en HP-printer, der selvfølgelig virker! Jeg ved ikke, hvorfor at i forhandler sådan noget skrammel som Epson. Er det bare tilfældigt, at jeg inden for en uge har to printere hjemme, der ikke virker?? Jeg ville gerne give Admir 5 stjerner for hans service, for det var i top, men Elgiganten og Lasse fortjener ikke mere end den ene stjerne, som jeg gav jer til at starte med.